Growth/Personalized first day/Structured tasks/Add an image/bn

এই পাতায় "একটি ছবি যুক্ত করুন" কাঠামোবদ্ধ কাজটির বিবরণ লিপিবদ্ধ রয়েছে। এটি এক ধরনের কাঠামোবদ্ধ কাজ যা নবাগতদের নীড়পাতার মাধ্যমে গ্রোথ দল প্রয়োগ করবে। অ্যান্ড্রয়েড দলও উইকিপিডিয়া অ্যান্ড্রয়েড অ্যাপের জন্য অনুরূপ কিছু করতে চাইছে, যার কার্যপদ্ধতি একইরকম হবে। দুই দলের ক্ষেত্রেই প্রাসঙ্গিক আলোচন ও হালনাগাদকৃত তথ্য এই পাতায় লিপিবদ্ধ রয়েছে।

এই পাতায় প্রধান প্রধান সামগ্রী, নকশা, উন্মুক্ত প্রশ্নাবলী এবং সিদ্ধান্তসমূহ লিপিবদ্ধ রয়েছে।

ধারাবাহিক উন্নতির হালনাগাদকৃত তথ্য সাধারণত গ্রোথ দলের হালনাগাদকৃত পাতায় দেয়া হবে। বৃহত্তর এবং বিস্তারিত তথ্য এখানে উল্লেখ করা হবে।

বর্তমান অবস্থা

 * 2020-06-22: ছবি সুপারিশ করার জন্য একটি সহজ অ্যালগোরিদম তৈরি করার পরিকল্পনাগুলো ভেবে দেখা
 * 2020-09-08: ইংরেজি, ফরাসি, আরবি, কোরিয়, চেক এবং ভিয়েতনামিয় ভাষায় একটি প্রাথমিক অবস্থার ম্যাচিং অ্যালগোরিদম পরীক্ষিত হয়েছে।
 * 2020-09-30: ইংরেজি, ফরাসি, আরবি, কোরিয়, চেক এবং ভিয়েতনামিয় ভাষায় দ্বিতীয় দফায় একটি ম্যাচিং অ্যালগোরিদম পরীক্ষিত হয়েছে।
 * 2020-10-26: ছবি সুপারিশকরণ সেবা চালুর সম্ভাব্যতা নিয়ে অভ্যন্তরীণ প্রকৌশলগত আলোচনা
 * 2020-12-15: ব্যবহারকারী পরীক্ষার প্রাথমিক ধাপগুলোর মাধ্যমে যাচাই করা হয় নবাগতরা এই কাজে সফল হবেন কীনা

সারাংশ
কাঠামোবদ্ধ কাজের উদ্দেশ্য হল সম্পাদনার কাজগুলোকে ভেঙে ছোটখাটো আকারের ধারাবাহিক কাজ তৈরি করা। এর মাধ্যমে নবাগতরা আরো সহজভাবে কাজটি বুঝতে পারবে, বিশেষ করে মোবাইল ব্যবহারকারীদের ক্ষেত্রে। গ্রোথ দল বিশ্বাস করে যে সম্পাদনার পরিবেশে নতুন ধরনের কাজের গতিপথ তৈরির ফলে আরো অনেক নতুন মানুষ উইকিপিডিয়ায় কাজ করতে শুরু করবেন। এদের অনেকে হয়তো উল্লেখযোগ্য পরিমাণে কাজ করবে এবং তাদের সম্প্রদায়ের সাথে প্রত্যক্ষভাবে যুক্ত হয়ে যাবেন। সম্প্রদায়ের সাথে কাঠামোবদ্ধ কাজের পরিকল্পনা নিয়ে আলোচনার পরে, আমরা সিদ্ধান্ত নিয়েছি প্রথম কাঠামোবদ্ধ কাজ তৈরি করব: "সংযোগ করুন"।

যখন আমরা প্রথম কাজটি তৈরি করছি, তখনই আমরা ভাবছিলাম পরের কাঠামোবদ্ধ কাজটি কী হতে পারে। আমরা চিন্তা করেছি যে ছবি যুক্ত করা নতুনদের জন্য একটা উপযুক্ত কাজ হবে। এর উদ্দেশ্য হল একটি সহজ অ্যালগোরিদমের মাধ্যমে কমন্স থেকে ছবি সুপারিশ করা হবে সেইসব নিবন্ধের জন্য, যেখানে কোনো ছবি নেই। প্রাথমিকভাবে এটা কেবল উইকিউপাত্তে বিদ্যমান সংযোগগুলো নিয়েই কাজ করবে, এবং নবাগতরা ঠিক করবেন যে ছবিটি ঐ নিবন্ধে যুক্ত করা প্রয়োজন আছে নাকি নেই।

আমরা জানি যে এটি কীভাবে কাজ করবে তা নিয়ে বিভিন্ন উন্মুক্ত প্রশ্ন রয়েছে। অনেক কারণ থাকতে পারে যার কারণে এটা সঠিকভাবে কাজ করবে না। এ জন্য আমরা বিভিন্ন সম্প্রদায়ের কাছ থেকে আলোচনার মাধ্যমে জানতে চাইছি আমরা কীভাবে এগোতে পারি।

ছবিই কেন?
উল্লেখযোগ্য অবদান অনুসন্ধানের জন্য

আমরা যখন সম্প্রদায়ে সদস্যদের সাথে প্রথম কাঠামোবদ্ধ কাজ নিয়ে আলোচনা করছিলাম, তখন অনেকেই জানিয়েছিলেন যে উইকিসংযোগ করাটা উঁচু ধরনের সম্পাদনা নয়। তারা জানিয়েছিলেন কীভাবে নবাগতরা উল্লেখযোগ্য অবদান করতে পারেন। একটি প্রস্তাবনা ছিল ছবিবিষয়ক। উইকিমিডিয়া কমন্সে প্রায় সাড়ে ছয় কোটিরও অধিক সংখ্যক ছবি আছে। কিন্তু বিভিন্ন ভাষার উইকিপিডিয়ার ৫০% নিবন্ধে কোনো ছবি নেই। আমরা বিশ্বাস করি কমন্স থেকে নেয়া অনেক ছবির মাধ্যমে উইকিপিডিয়ায় নিবন্ধগুলো আরো তাৎপর্যপূর্ণ হয়ে উঠবে।

নবাগতদের আগ্রহ

আমরা জানি যে উইকিপিডিয়ায় ছবি যুক্ত করার ব্যাপারে অনেক নবাগতই আগ্রহী। নবাগতরা যখন স্বাগত জরিপে অংশ নেন, তখন কেন অ্যাকাউন্ট তৈরি করছেন প্রশ্নের জবাবে উল্লেখযোগ্য সংখ্যক উত্তর দেন "ছবি যুক্ত করার জন্য"। আমরা সাহায্য প্যানেলের প্রশ্নের ক্ষেত্রেও দেখেছি কীভাবে ছবি যুক্ত করা যায় একটা নিয়মিত প্রশ্ন, যা আমরা যে সকল উইকির সাথে কাজ করেছি তার প্রত্যেক ক্ষেত্রেই লক্ষ্য করা গেছে। তবে অনেক নবাগতই প্রকৃতপক্ষে তাদের নিজেদের তোলা ছবি যুক্ত করতে চান, তবে এ থেকে এটা সুস্পষ্ট যে ছবি যোগ করার ব্যাপারটা আগ্রহোদ্দীপক এবং আকাঙ্ক্ষিত। এটা স্বাভাবিক, ছবি যোগ করার ব্যাপারটা নবাগতদের অংশ নেয়া ফেসবুক, ইনস্টাগ্রামের মত অন্যান্য প্ল্যাটফর্মের অনুরূপ।

ছবি নিয়ে কাজ করার ক্ষেত্রে সমস্যা

ছবির ব্যাপারে সাহায্য প্যানেলের বিভিন্ন প্রশ্নের মাধ্যমে বুঝতে পারা যায় যে নিবন্ধে ছবি যোগের পদ্ধতিটা বেশ কঠিন। নবাগতদের উইকিপিডিয়া ও কমন্সের পার্থক্য বুঝতে হয়, কপিরাইট সম্পর্কে জানতে হয়, এবং সঠিকভাবে ছবি বসানো ও শিরোনাম দেয়ার ব্যাপারগুলো বুঝতে হয়। ছবি নেই এমন কোনো নিবন্ধে কমন্স থেকে বেছে ছবি যোগ করার জন্য কিছুটা দক্ষতার প্রয়োজন হয়, এবং এক্ষেত্রে উইকিউপাত্ত ও বিষয়শ্রেণী সংক্রান্ত জ্ঞান কাজে লাগে।

"উইকিপিডিয়ার নিবন্ধে ছবি চাই" ক্যাম্পেইনের সাফল্য

উইকিপিডিয়ার নিবন্ধে ছবি যোগ করুন (WPWP) ক্যাম্পেইন অসাধারণভাবে সাফল্যমণ্ডিত হয়। ৬০০ জন ব্যবহারকারী ৮৫,০০০ পাতায় ছবি যোগ করে। তারা কিছু সম্প্রদায় সরঞ্জাম ব্যবহার করে এটি করে, যে সরঞ্জাম ছবিবিহীন নিবন্ধগুলো তুলে ধরতো। এই কাজটি উইকিউপাত্তের মাধ্যমে করা হয়েছিল। এর মাধ্যমে আমরা আত্মবিশ্বাসী হয়েছি যে ব্যবহারকারীরা ছবি যোগ করার ক্ষেত্রে আগ্রহী এবং এক্ষেত্রে তারা সরঞ্জামের সহায়তা নিতে পারেন।

সবকিছুকে একত্রীত করে

সব তথ্যাবলীকে একত্রীত করে আমরা ভেবে দেখেছি যে যদি কাঠামোবদ্ধ কাজ হিসেবে "একটি ছবি যুক্ত করুন" যুক্ত করা হয়, তাহলে এটা উইকিপিডিয়ার জন্য যেমন সৃজনশীল হবে তেমনি নবাগতদের জন্যও চিত্তাকর্ষক হবে।

অ্যালগোরিদম
কাঠামোবদ্ধ কাজ হিসেবে ছবি যোগ করার বৈশিষ্ট্যটি চালুর ক্ষেত্রে আমাদের সক্ষমতা নির্ভর করে অ্যালগোরিদমের উপরে, যা যথেষ্ট পরিমাণে ভালো সুপারিশ তৈরি করবে। আমরা চাই না নবাগতরা নিবন্ধে ভুল ছবি যোগ করার পথে হাঁটুক, কারণ তাহলে পরীক্ষকদের পরিষ্কারকরণে বেশ সময় ব্যয় হয়। এ জন্য প্রথমেই আমাদের কাজ করতে হবে যথেষ্ট পরিমাণে ভালো অ্যালগোরিদম তৈরি করতে।

যুক্তি
আমরা উইকিমিডিয়া গবেষণা দলের সাথে কাজ করছি এবং এযাবৎ আমরা যে অ্যালগোরিদমটি পরীক্ষা করছি সেটি সঠিকতা এবং মানুষের সিদ্ধান্তকে গুরুত্ব দেয়। কম্পিউটার ভিশন পদ্ধতি ব্যবহার করা হয়নি, যা কিছুটা অস্বাভাবিক ফলাফল প্রদান করে। বর্তমানে এটি সহজভাবে অভিজ্ঞ অবদানকারীদের অবদানের সংযোগ ঘটিয়ে উইকিউপাত্ত থেকে বিদ্যমান তথ্য গ্রহণ করে। মূলত তিন উপায়ে এটি ছবিবিহীন নিবন্ধে ছবির সুপারিশ করে:


 * নিবন্ধের উইকিউপাত্ত ভুক্তির দিকে লক্ষ্য করা হয়। যদি এটির কোনো ছবি (P18) থাকে, তবে সেই ছবিটি নির্বাচন করা হয়।
 * নিবন্ধের উইকিউপাত্ত ভুক্তির দিকে লক্ষ্য করা হয়। যদি এটির সাথে কোনো কমন্স বিষয়শ্রেণী (P373) থাকে, তবে বিষয়শ্রেণী থেকে সেই ছবিটি নির্বাচন করা হয়।
 * একই বিষয়ে অন্য ভাষার নিবন্ধে কোনো ছবি আছে কীনা দেখা হয়, থাকলে ঐ নিবন্ধের মূল ছবিটি নির্বাচন করা হয়।

অ্যালগোরিদম আরো কিছু যুক্তিকে ব্যবহার করে, যেমন আইকন বা কোনো নিবন্ধের পরিভ্রমণ বক্সে থাকা ছবি।

কর্মক্ষমতা
ডিসেম্বর ২০২০ পর্যন্ত আমরা দুই দফায় অ্যালগোরিদম পরীক্ষা করেছি, প্রত্যেকবার মোট ছয় ভাষায় এটি পরিচালিত হয়েছে: ইংরেজি, ফরাসি, আরবি, ভিয়েতনামিয়, চেক এবং কোরিয়। আমাদের দলের অ্যাম্বাসেডররা এটি পরীক্ষা করেছে, যারা স্থানীয়ভাবে ঐ ভাষা ব্যবহার করেন। প্রতিটি ভাষার মোট ৫০টি প্রস্তাবনা দেয়া হয়েছে, তা যাচাই করে এবং শ্রেণিবিন্যাস করে আমরা নিম্নোক্ত বিভাগে ভাগ করেছি:

এ ধরনের অ্যালগোরিদমের কাজের ক্ষেত্রে একটি প্রশ্ন থাকে, যে এটাকে কতটা সঠিক হতে হবে? ৭৫% মিলে গেলে সেটা কি যথেষ্ট হবে? নাকি এটাকে ৯০% সঠিক হতে হবে? এটা ৫০% এর মত সঠিক হলে কি চলবে? এই সব নির্ভর করে নবাগত যারা এটা ব্যবহার করবে, তাদের দৃষ্টিভঙ্গির উপর, এবং কম মিলে যাওয়া ক্ষেত্রগুলোতে তারা কতটা ধৈর্যশীল হবেন। আমরা এ সম্পর্কে আরো জানতে পারব যখন সত্যিকারের নবাগতদের উপর অ্যালগোরিদমটা পরীক্ষা করতে সক্ষম হব।

প্রথম দফার মূল্যায়নে আমরা সবচেয়ে গুরুত্বপূর্ণ যে ব্যাপারটা দেখতে পেয়েছি সেটা হল অ্যালগরিদমের কিছু সহজ উন্নতির ক্ষেত্র, এবং কোন নিবন্ধ আর ছবি বাদ দিতে হবে সেটিও। এই উন্নতিগুলো বাদেও প্রায় ২০-৪০% মিল ছিল "২-এর", অর্থাৎ নিবন্ধের জন্য (বিভিন্ন উইকির উপর নির্ভরশীল) এগুলো দারুণভাবে মিলে গেছে। মূল্যায়নের সম্পূর্ণ ফলাফল এবং টিকা আপনি এখানে দেখতে পাবেন।

দ্বিতীয় দফার মূল্যায়নের জন্য নানাভাবে একে উন্নত করা হয়, সঠিকতাও বৃদ্ধি পায়। ৫০-৭০% "2s" মিলসম্পন্ন হয় (বিভিন্ন উইকির উপর নির্ভরশীল)। তবে সঠিকতা বৃদ্ধি করার ফলে ব্যাপকতা কমে যেতে পারে, অর্থাৎ সম্ভাব্য মিল দেখানোর জন্য পাওয়া নিবন্ধের সংখ্যা। কিছুটা সংরক্ষিত উপায় অনুসরণ করে এই অ্যালগোরিদম নির্দিষ্ট উইকিতে মাত্র কয়েক হাজার প্রস্তাবনা দিতে পারবে, যদি সেই উইকিতে হাজার বা লাখো নিবন্ধ থাকে তা সত্ত্বেও। আওরা বিশ্বাস করি যে এই সংখ্যা নতুন বৈশিষ্ট্যের প্রাথমিক সংস্করণের জন্য যথেষ্ট হবে। দ্বিতীয় দফা মূল্যায়নের সম্পূর্ণ ফলাফল এবং টিকা এখানে দেখতে পাবেন।

আমরা অ্যালগোরিদমটি আরো উন্নত করার জন্য কাজ করছি। ২০২০ সালের ডিসেম্বরে আমরা তৃতীয় দফা মূল্যায়নের চেষ্টা করবি, যা সম্পর্কে আপনি এখানে দেখতে পাবেন।

উন্মুক্ত প্রশ্ন
উইকিপিডিয়া অভিজ্ঞতার একটি গুরুত্বপূর্ণ অংশে রয়েছে ছবি। আমরা তীক্ষ্ণভাবে বিচার করছি কীভাবে সহজে ছবি যুক্ত করার বৈশিষ্ট্যটি কাজ করবে, সম্ভাব্য সমস্যা কী হতে পারে, এবং সম্প্রদায়ের সদস্যদের জন্য প্রয়োগটা কেমন হবে। আমরা অনেক উন্মুক্ত প্রশ্ন পেয়েছি এবং আমরা সম্প্রদায়ের সদস্যদের থেকে আরো প্রশ্ন আহ্বান করছি।


 * আমাদের অ্যালগোরিদম কি যথেষ্ট পরিমাণে ভালো হবে, যেন পর্যাপ্ত সংখ্যক সম্ভাব্য মিলসম্পন্ন প্রস্তাবনা দেয়া সম্ভব হবে?
 * ছবি যোগ করার ব্যাপারে সিদ্ধান্ত নেয়ার ক্ষেত্রে কমন্স এবং ছবিহীন নিবন্ধ সংশ্লিষ্ট কী কী মেটাডেটা নবাগতদের প্রয়োজন হবে?
 * পরামর্শগুলো দেখে কি নবাগতরা যথেষ্ট পরিমাণে সঠিক সিদ্ধান্ত নিতে পারবে?
 * কমন্সের মেটাডেটা যদি ইংরেজিতে থাকে, তাহলে কি নবাগত যারা ইংরেজি ভালো জানেন না, তারাও একইভাবে ভালো সিদ্ধান্ত নিতে পারবে?
 * নবাগতরা কি নিবন্ধে ছবি যোগ করার পাশাপাশি ভালো ক্যাপশন লিখতে পারবে?
 * নবাগতদের কাছে কি এই কাজটা আগ্রহোদ্দীপক হবে? মজাদার? কঠিন? সহজ? বিরক্তিকর?
 * আমরা ঠিক কীভাবে নির্ধারণ করব যে কোন কোন নিবন্ধে ছবি নেই?
 * ছবিবিহীন নিবন্ধের কোথায় ছবি বসানো হবে? নিবন্ধের শীর্ষভাবে ছবি বসানোই কি যথেষ্ট হবে?
 * পরামর্শের ক্ষেত্রে সম্ভাব্য পক্ষপাতের ব্যাপারে আমরা কীভাবে খেয়াল রাখতে পারি? যেমন, হয়তো পরামর্শের ক্ষেত্রে ইউরোপ ও উত্তর আমেরিকাকে অধিক সংখ্যক মিলের প্রস্তাবনা দেয়া হতে পারে।
 * এরকম একটি কার্যপদ্ধতি কি ধ্বংসপ্রবণতা তৈরি করবে? কীভাবে এর বিরুদ্ধে পদক্ষেপ নেয়া যেতে পারে?

চিন্তা যাচাইকরণ


সম্প্রদায়ের মতামত আর উপরে বর্ণিত উন্মুক্ত প্রশ্নসমূহের পাশাপাশি আমরা চাই "একটি ছবি যুক্ত করুন" বৈশিষ্ট্যের জন্য কিছু গুণগত আর পরিমাণগত তথ্য তৈরি করতে চাই। আমরা কর্মকর্তা এবং উইকিমিডিয়ানগণ এই অ্যালগোরিদমের মূল্যায়ন করছেন, নবাগতরা এই বৈশিষ্ট্যটি কীভাবে দেখেন, তা জানাটা গুরুত্বপূর্ণ। তারা নিবন্ধে ছবি যোগ করার ক্ষেত্রে কীভাবে বিচক্ষণতার পরিচয় দেবেন সেটাও একটা গুরুত্বপূর্ণ ব্যাপার।

আমরা usertesting.com ব্যবহার করে কিছু পরীক্ষা করব, যেন উইকিপিডিয়ার সম্পাদনার ক্ষেত্রে যারা নতুন তারা ছবি শনাক্তকরণ প্রোটোটাইপের জন্য "হ্যাঁ", "না", বা "নিশ্চিত নই" নির্বাচন করতে পারেন। আমরা পরীক্ষার জন্য একটা দ্রুত প্রোটোটাইপ তৈরি করেছি, যা বর্তমান অ্যালগোরিদমের সত্যিকারের মিলগুলোকে নিয়ে নির্মিত। প্রোটোটাইপটি একটার পর একটা মিল দেখাবে। ছবি দেখানোর পাশাপাশি কমন্স থেকে প্রাসঙ্গিক মেটাডেটাও দেখানো হয়।


 * চিত্রের নাম
 * আকার
 * তারিখ
 * ব্যবহারকারী
 * বিবরণ
 * শিরোনাম
 * বিষয়শ্রেণীসমূহ
 * ট্যাগসমূহ

ভবিষ্যতে নবাগতদের জন্য যে কার্যপদ্ধতি তৈরি হবে, তার সাথে এটার অবিকল মিল না থাকলেও পরীক্ষকরা যেন সহজেই কিছু মিল নিয়ে কাজ করতে পারেন, তথ্য পেতে পারেন, তার জন্যই প্রোটোটাইপটি নির্মিত হয়েছে।

প্রোটোটাইপটি পরীক্ষা করার জন্য, এই লিঙ্ক ব্যবহার করুন।

পরীক্ষার জন্য আমরা যা দেখছি:


 * 1) পরামর্শ এবং প্রদত্ত তথ্যের ভিত্তিতে অংশগ্রহণকারীরা কি নিশ্চিতভাবে মিলগুলো শনাক্ত করতে পারবে?
 * 2) পরামর্শগুলো মূল্যায়নের ক্ষেত্রে অংশগ্রহণকারীরা কতটা সঠিক? তারা এমনি সময়ে যা করে থাকেন, তার চেয়ে কি এই কাজকে আরো ভালো বা খারাপ বলে মনে করছেন?
 * 3) নিবন্ধে ছবি যুক্ত করার কাজের ব্যাপারে অংশগ্রহণকারীরা কীরকম বোধ করেন? তারা কি সহজ/কঠিন, মজার/বিরক্তিকর, কাজের/অপ্রাসঙ্গিক মনে করেন?
 * 4) ছবি ও নিবন্ধের মিল মূল্যায়নের ক্ষেত্রে কোন ধরনের তথ্য অংশগ্রহণকারীরা সবচেয়ে বেশি গুরুত্ব দিয়ে থাকে?
 * 5) প্রদত্ত তথ্যের ভিত্তিতে অংশগ্রহণকারীরা কি ভালো ক্যাপশন লিখতে পারবেন?